Foto: AP Apple rahbari Tim Kuk uning kompaniyasi Londondagi teraktni tergov qilishda Buyuk Britaniya huquq-tartibot idoralari bilan hamkorlik qilayotganini ma’lum qildi. Kukning aytishicha, korporatsiya o‘z qurilmalaridagi ma’lumotlarni Britaniya hukumatiga taqdim qilmoqda. Kukning ta’kidlashicha, Apple agar hukumat qonunda ko‘zda tutilgan barcha jarayonlarga rioya qilgan bo‘lsagina, politsiyachilarga zarur ma’lumotlarni bermoqda. "Men bunga taalluqli tafsilotlarni oshkor qilolmayman. Biroq bizda ma’lumotlar bo‘lganda va Britaniya hukumati qonunda belgilangan barcha jarayonlarni o‘tgan bo‘lsa, biz nafaqat ma’lumotni taqdim qilmoqdamiz, balki buni juda tez amalga oshirmoqdamiz", deb aytdi Kuk Bloomberg axborot agentligi. Londondagi terakt 3 iyun kuni kechki vaqt sodir etilgan. Terakt oqibatida 7 kishi halok bo‘lgan, 50 ga yaqin kishi jarohat olgan.